VEGA præsenterer    
**Mesteren Artigeardit er tilbage i VEGA**   
*I efteråret 2020 fik Artigeardit temperaturen til at stige til hele seks koncerter i Store VEGA. Den 19. november er han tilbage med sit unikke rap-univers.*    
  
Artigeardit er netop aktuel med sit seneste album *Held & Lykke Med at Komme Hjem.* Endnu en gang formår han at lukke lytteren ind i et organiseret tankemylder, hvor han svæver i et digterisk univers af relaterbare op- og nedture.    
   
Kompliceret kærlighed, vilde nætter og selvindsigt er dominerende temaer, mens han på sange som “E20”, “Bruser” og “Luft i Dæk” præsenterer den selvsikre Artigeardit, der anerkender den succes, han indiskutabelt har opnået som rapper.    
   
Både lyrisk og musikalsk er Artigeardit en af de mest spændende stemmer på den danske urbanscene lige nu. Teksterne fortæller udleverende historier fra rapperens eget liv, mens gyngende beats og forførende melodilinjer kæler for øregangene i et stramt velproduceret lydbillede.    
   
Siden han udgav sit debut-mixtape, *Fristelse Fordærver* i 2016, er det gået stærkt for Artigeardit, der har haft utallige hits i radioen, udgivet tre studiealbum og spillet udsolgte shows i hele Danmark.

**Fakta om koncerten**   
Artigeardit DK)        
Torsdag den 19. november, 2021 kl. 20.00         
Store VEGA, Enghavevej 40, 1674 København V         
Billetpris 250kr. + gebyr         
Billetsalget starter mandag den 7. juni kl. 10.00 via [vega.dk](http://vega.dk/) og Ticketmaster    
 